গাজীপুর রউফিয়া কামিল মাদ্রাসা
গাজীপুর রউফিয়া কামিল মাদ্রাসা যশোর জেলার অভয়নগর উপজেলার একটি উল্লেখযোগ্য আলিয়া মাদ্রাসা। এটি উপজেলার গাজীপুর নামক গ্রামে অবস্থিত একটি প্রাচীন ইসলামি শিক্ষা প্রতিষ্ঠান। ১৯৫৪ সালে মোহাম্মাদ মেছের আলী কাজী নামে এক ইসলাম প্রচারক এই মাদ্রাসাটি প্রতিষ্ঠা করেন। এটি বর্তমানে ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা, পাশাপাশি মাদ্রাসার দাখিল ও আলিম পরীক্ষার জন্য বাংলাদেশ মাদ্রাসা শিক্ষাবোর্ডের নিয়ন্ত্রণে রয়েছে। মাদ্রাসার ইআইআইএন নাম্বার ১১৫৫২২ এবং এমপিও নাম্বার ৫৫০১০৩২৪০১। মাদ্রাসার বর্তমান অধ্যক্ষের নাম মোহাম্মাদ আব্দুল ওয়াদুদ। জাতীয় শিক্ষা সপ্তাহ ২০২২ উপলক্ষে এই মাদ্রাসাটি উপজেলার শ্রেষ্ঠ শিক্ষা প্রতিষ্ঠানের পুরস্কার লাভ করে।